3. ΠΡΟΕΔΡΙΚΟΝ ΔΙΑΤΑΓΜΑ της 30 Νοεμ. / 12 Δεκ. 1928 (ΦΕΚ Α΄  262) Περί Ναυτικών Βιβλιοθηκών Έχοντες υπ’ όψει το από 15 Δεκ. 1923 Ν.Δ/μα "περί εκδόσεως Δ/των περί ων προβλέπουσιν οι Νόμ. Γπθ΄και ΓπΙ’", προτάσει του Ημετέρου επί των Ναυτικών Υπουργού, μετά γνωμοδότησιν του Αρχηγού του Γενικού Επιτελείου, απεφασίσαμεν και διατάσσομεν: Άρθρ.1.-Καταρτίζονται εν ταις Ν. Υπηρεσίαις και Π. πλοίοις Βιβλιοθήκαι προς αποκλειστικήν χρήσιν των πληρωμάτων. Σελ. 11 Έντυπα και Βιβλιοθήκες Ναυτικού 37.Α.γ.1-3 α)Τα βιβλία προέρχονται εξ αγορών εκ της αναγραφομένης εκάστοτε πιστώσεως εν τω ειδικώ προϋπολογισμώ των εξόδων του Υπουργείου των Ναυτικών. Η διάθεσις της πιστώσεως ενεργείται υπό του Γ .Ε.Ν. κατόπιν εγκρίσεως του Υπουργού των Ναυτικών. β)Εκ δωρεών και γ)Εκ των ήδη υπαρχόντων ανά τας Ναυτικάς υπηρεσίας βιβλίων. Άρθρ.2.-Αι υπηρεσίαι εις ας θα καταρτισθώσι βιβλιοθήκαι εισίν οι εξής: "Σπίτι του Ναύτου" εν Ναυστάθμω. Ομοίως εν τω Κ. Προγυμναστηρίω Πόρου. Σχολή Δ. Υπαξιωματικών. Σχολή Δ. Υπαξιωματικών Μηχανικών. Ν.Α.Β. Φαλήρου. Ν.Α.Β. Τατοΐου. Δ.Ρ.Υ .Ν. Βάσις υποβρυχίων. Αβέρωφ. Κιλκίς. Λήμνος. Έλλη. Άρης. Άρθρ.3.-Αι βιβλιοθήκαι αύται θα καταρτισθώσι διαδοχικώς και προϊόντος του χρόνου αναλόγως του διατεθιμένου χρηματικού ποσού. Η σειρά καταρτισθήσεται δι’ Υπουργικών Διαταγών. Άρθρ.4.-Εάν βραδύτερον το υπό του Γενικού Επιτελείου του Ναυτικού εκδιδόμενον Ν. Περιοδικόν "Ν. ΕΛΛΑΣ" έχη οικονομικήν ανεξαρτησίαν, τα τυχόν χρηματικά περισσεύματα δύνανται να διατεθώσι προς πλουτισμόν των Ναυτικών Βιβλιοθηκών. Προς τούτο απαιτείται Υπουργική απόφασις κατόπιν προτάσεως του Αρχηγού του Γ.Ε.Ν. Άρθρ.5.-Η επιστασία της Βιβλιοθήκης ανατίθεται υπό του Προϊσταμένου εις αξιωματικόν και κατά προτίμησιν εις τον ιερέα. Ο επί της Βιβλιοθήκης είναι χρηματικώς υπεύθυνος δια τα εις αυτόν παραδιδόμενα βιβλία, υπόχρεως ων δια την ασφάλειαν και ευπρεπή αυτών συντήρησιν. Άρθρ.6.-Ο επί της Βιβλιοθήκης αξιωματικός τηρεί πλήρη και λεπτομερή κατάλογον των βιβλίων και έτερον κατάλογον δανεισμού αυτών. Ο κατάλογος των βιβλίων αποτελεί παράρτημα της απογραφής του πλοίου. Σελ. 12 Άρθρ.7.-Ο δανειζόμενος βιβλίον υπέχει ευθύνην δια πάσαν βλάβην ή απώλειαν υποχρεούμενος ν’ αναπληρώση ταύτην κατά την εκτίμησιν του προϊσταμένου. Άρθρ.8.-Άπαντα τα βιβλία σφραγίζονται δια της σφραγίδος της υπηρεσίας. Άρθρ.9.-Καταργείται το από 14 Μαϊου 1896 Δ/μα περί καταρτισμού Βιβλιοθήκης εν τοις θωρηκτοίς. Εις τον Ημέτερον επί των Ναυτικών Υπουργόν ανατίθεται η του παρόντος Δ/τος δημοσίευσις και εκτέλεσις. 